Diari Oficial de la Generalitat Valenciana


Sumari del DOGV 5568, del 01-08-2007 (2007/9356)

RESOLUCIÓ de 18 de juny de 2007, del conseller de Justícia, Interior i Administracions Públiques, per la qual es resol ratificar l'acord d'extinció, acordat pel Patronat, de la Fundación Universidad de Estudios Generales, i els tràmits de liquidació realitzats pel seu òrgan de govern.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5568

Data del DOGV
:   01-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9356


Data del document
:   18-06-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 18 de juny de 2007, del conseller de Justícia, Interior i Administracions Públiques, per la qual es resol ratificar l'acord d'extinció, acordat pel Patronat, de la Fundación Universidad de Estudios Generales, i els tràmits de liquidació realitzats pel seu òrgan de govern. [2007/9356]  
Vist l'expedient d'extinció i liquidació de la Fundación Universidad de Estudis Generales, d'acord amb els següents,  
Fets  
Primer. En data 6 de març de 2007, Melchor Azcárate Valencia Zapater, president de la Fundación Universidad de Estudios Generales, va presentar un escrit davant del Protectorat de Fundacions, en què sol·licitava la ratificació de l'acord d'extinció i liquidació, pres en la reunió del Patronat de 5 de març de 2007. Acord que va ser elevat a escriptura pública el 29 de maig de 2007, davant del notari de l'Il·lustre Col·legi de València, Manuel Mínguez Jiménez, amb número de protocol 1.400.  
Segon. La Fundació es va classificar per Resolució de data 18 d'agost de 1993, del secretari general de la conselleria de Cultura. Els fundadors van ser Félix Ramajo Aliste, José Antonio Martínez Sánchez, Francisco Enrique Trullenque Sanjuán, José Maldonado Chiarri i Valentín García Miranda.  
Els fins de la Fundació eren:   
- El desenvolupament, foment i formació, sobre qualsevol classe d'estudis i investigacions sobre temes i disciplines socials, polítics, econòmics, científics, esportius i culturals i religiosos, i, en especial, la formació dels valors i objectius inspirats en la civilització occidental i l'humanisme europeu.  
- La promoció de tots els valors culturals mediterranis, tant històrics com actuals, sense limitació de fronteres, així com la projecció cap al medi social en què desenvoluparà les seues activitats, per a recollir les seues aspiracions i suggeriments, dins de la línia de recuperació d'aquells valors, i procurar la col·laboració amb altres persones o entitats nacionals i internacionals d'anàlegs fins.  
- L'estudi i investigació de les peculiaritats regionals, en quant enriqueixen la unitat i el patrimoni cultural d'Espanya, així com dels països que integren l'àrea mediterrània, i fomentar l'esperit de comprensió i de cooperació internacional.  
Tercer. La dotació de la Fundació, en el moment de la seua constitució, estava formada per 15.025,30 euros, depositats en un compte corrent al Banco de la Exportación.  
Quart. La causa d'extinció la fonamenta el Patronat en la impossibilitat de compliment dels fins fundacionals, per inexistència de patrimoni. No resultant factible, en opinió del Patronat, la modificació d'estatuts o la fusió amb una altra d'anàlegs fins.  
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la conselleria de Justícia, Interior i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és aplicable general en virtut del que disposa la disposició final primera, punt 1, de la mateixa norma, estableix les causes d'extinció de les fundacions, i, en concret, l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és d'aplicació general, en virtut del que estableix la disposició final primera, punt 2 b), de la mateixa norma, estableix que caldrà que l'acord del Patronat siga ratificat pel Protectorat.  
I en el present procediment d'extinció i liquidació s'ha presentat tota la documentació que exigeixen els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de fundacions.  
La Comissió del Protectorat de Fundacions, en la reunió celebrada en data 2 d'abril de 2007, va emetre un informe favorable a la ratificació de l'acord d'extinció pres pel Patronat.  
Cinqué. En l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, de l'esmentat text legal, i els articles 25.2 i 26.1 de la Llei 8/98, de 9 de desembre, de Fundacions, de la Comunitat Valenciana, estableixen l'obligació de la inscripció al Registre de Fundacions de la Comunitat Valenciana, de l'acord d'extinció, de la liquidació i de la destinació donada als béns fundacionals.  
Vistos els preceptes legals esmentats i la resta de generals de pertinent aplicació resolc:  
Primer. Ratificar l'acord d'extinció acordat pel Patronat de la Fundació Universitat d'Estudis Generals, i els tràmits de liquidació, realitzats pel seu òrgan de govern.  
Segon. Inscriure l'extinció de la Fundación Universidad de Estudios Generales al Registre de Fundacions de la Comunitat Valenciana.  
Notifiqueu la present Resolució, que és definitiva en via administrativa, i en contra es podrà interposar recurs contenciós administratiu davant de la Sala Contenciosa Administrativa, del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes, davant del conseller de Justícia, Interior i Administracions Públiques, o qualsevol altre recurs que s'estime adient.  
València, 18 de juny de 2007.- El conseller de Justícia, Interior i Administracions Públiques: Miguel Ignacio Peralta Viñes.